**37.§**

**Par nosacītas cenas samazināšanu atkārtoti pārdodot nekustamo īpašumu – dzīvokli Upes prospektā 7-7, Ogrē, Ogres nov., atklātā izsolē**

2014. gada 16. oktobrī Ogres novada pašvaldības dome pieņēma lēmumu (protokols Nr.23, 15.§) “Par nekustama īpašuma - dzīvokļa Upes prospektā 7-7, Ogrē, Ogres nov., pārdošanu, ar kuru nolēma pārdot šo nekustamo īpašumu atklātā izsolē ar sākumcenu EUR 4075,00.

Minēta nekustama īpašuma objekta izsoles datums tika noteikts 2014. gada 5. decembrī. Ņemot vērā to, ka līdz izsoles noteikumos norādītajam datumam neviena persona nav pieteikusies uz nekustama īpašuma dzīvokļa Upes prospektā 7-7, Ogrē, Ogres nov. atklāto izsoli, kā arī pamatojoties uz Publiskas personas mantas atsavināšanas likuma 32. panta pirmās daļas 1. punktu,

**balsojot: PAR –** 15 balsis (E.Bartkevičs, A.Ceplītis, E.Dzelzītis, V.Gaile, E.Helmanis, R.Javoišs, S.Kirhnere, J.Laizāns, M.Legzdiņš, A.Mangulis, Dz.Mozule, V.Pūķe, M.Siliņš, L.Strelkova, I.Tamane), **PRET** – nav, **ATTURAS** – nav,

Ogres novada dome **NOLEMJ:**

1. **Atkārtoti rīkot** izsoli par nekustama īpašuma dzīvokļa Upes prospektā 7-7, Ogrē, Ogres nov., pārdošanu, samazinot objekta sākumcenu uz EUR **3300,00** (trīs tūkstoši trīs simti euro un 00 centi).
2. **Apstiprināt** nekustama īpašuma dzīvokļa Upes prospektā 7-7, Ogrē, Ogres nov., izsoles noteikumus ([pielikumā uz 5 lapām](http://ogresnovads.lv/lat/pasvaldiba/normativie_akti_un_attistibas_planosanas_dokumenti/lemumi/pielikumi_un_saites/in_site/tools/download.php?file=files/lemumi/2014/18%20decembris%20/piel/piel_par_37.docx)).
3. **Kontroli** par lēmuma izpildi uzdot pašvaldības izpilddirektoram.

*Lēmums stājas spēkā ar 19.12.2014.*